"Գաֆեսճյան" արվեստի կենտրոնը հիմնադրել է Ջերարդ Լ. Գաֆեսճանը 2009թ. նոյեմբերին: Նյույորքցի ճարտարապետ Դեյվիդ Հոթսընի նախագծով կառուցված թանգարանի շենքը ընդգրկում է հանրային հանգստավայրեր, դեկորատիվ ավազան, քանդակների այգիներ, սրճարան և արտաքին կինոթատրոն: Կենտրոնն առաջարկում է բազմազան ցուցահանդեսներ, որոնք պատկանում են Ջերարդ Գաֆեսճյանի ժամանակակից արվեստի լայնածավալ հավաքածուին: Այն պարունակում է ստեղծագործություններ հանրահայտ արվեստագետներ Ստանիսլավ Լիբենսկու, Յարոսլավա Բրիխտովայի հավաքածուներից: Հավաքածուն, որտեղ ընդգրկված են բազում երկրների արվեստագետների աշխատանքներ, ներառում է նաև համաշխարհային համբավ վայելող արվեստագետ Դեյլ Չիհուլիի կարևոր ստեծագործություններից մի քանի օրինակներ, Լին Չադուիքի, Բարրի Ֆլանագանի տարբեր գործեր, Ֆերնանդո Բոթերոյի մեծածավալ բրոնզե ստեղծագործություններ: Ցուցադրում են նաև ժամանակակից արվեստի յուրօրինակ գործեր, կազմակերպում դասախոսություններ, ֆիլմերի ցուցադրություններ, համերգաշարեր և կրթական ծրագրեր: Թանգարանն ունի համաշխարհային կարգի քանդակների պուրակ և այժմ դարձել է Հայաստանում հանդիպումների սիրված վայր: Արվեստի կենտրոնի բացվելուց ի վեր ավելի քան մեկ միլիոն մարդ է այցելել այնտեղ: